মিঠু মুখার্জি (অভিনেত্রী)
মিঠু মুখার্জী (ইংরেজি: Mithu Mukherjee) হলেন হিন্দি ও বাঙালি সিনেমাতে অভিনয় করেছেন এমন একজন প্রাক্তন ভারতীয় অভিনেত্রী। ১৯৭২ সালে তিনি চিত্তো বোসের পরিচালিত বাঙালি চলচ্চিত্র "শেষ পর্ব " - এ আত্মপ্রকাশ করেন ।দীনেন গুপ্তের মর্জিনা আবদুল্লাহ(১৯৭৩)-য় মর্জিনার ভূমিকা পালন করার পর তিনি নিশিকন্যা (১৯৭৩), মৌচাক (১৯৭৫), স্বয়ংসিদ্ধা (১৯৭৫),,হোটেল স্নো ফক্স (১৯৭৬), ভাগ্যচক্র (১৯৮০) এবং সন্ধি (১৯৮০)-র মতো বাংলা চলচ্চিত্রে অভিনয় করেন। দুলাল গুহের খান দোস্ত (১৯৭৬)-র মাধ্যমে তার বলিউডের অভিষেক ঘটে। বক্স অফিসে তার দুজনে (১৯৮৪) ছবি বাণিজ্যিকভাবে ব্যর্থ হলে, তিনি ছয় বছর অবসর যাপন করেন এবং চন্দ্র বারোটের বাণিজ্যিকভাবে সফল নাট্য চলচ্চিত্র আশ্রিতা (১৯৯০)-র মাধ্যমে রূপালি পর্দায় ফিরে আসেন।